Gnarls Barkley

Gnarls Barkley, ամերիկյան սոուլ դուետ (Նարլս Բարքլին ինչ-որ հորինված հատնիության անուն է, որն իրականում Դեյնջեր Հաուսի և Սի Լո Գրինի նախագիծն է)։

Նրանց առաջին ալբոմը St. Elsewhere-ը թողարկվել է 2006-ին և մի քանի ամսվա ընթացքում դարձել պլատինե։ Այս ալբոմից «Crazy» երգը հսկայական կոմերցիոն հաջողություն է ունեցել և առաջադրվել Գրեմմի 49-րդ արարողությանը՝ տարվա լավագույն ձայնագրություն անվանակարգում։

Վերնագրի տեքստ 
Մինչև Նարլս Բարքլի դուետի ձևավորումը, նրա անդամներն արդեն մեծ փորձ ունեին շոու բիզնեսի ոլորտում։

Սի Լոն սկզբում հանդես է եկել Ատլանտայի Goodie Mob հիփ-հոփ խմբի կազմում, որը 1990-ական թվականներին բավական պատվավոր տեղ էր զբաղեցնում Dirty South ռեփ ոճում (ամերիկյան ռեփ ոճ, տարածում ստացած երկրի հարավային մասում, «Կեղտոտ Հարավ»)։ Սի Լոն լքել է խումբը 1999 թվականին՝ նրանց երրորդ ալբոմի թողարկումից հետո և սկսել իր սոլո կարիերան։  Նա թողարկել է երկու սոլո ալբոմ  համապատասխանաբար 2003 և 2004 թվականներին։ 2006 թվականին, երաժշտական լեյբլը, որի հետ նա ժամանակին պայմանագիր ուներ, թողարկել է  Սի Լոյի լավագույն երգերի հավաքածուն՝ դրամական միջոցներ ստանալու, և Նարլս Բարքլի դուետը ճանաչելի դարձնելու համար։

Դեյնջեր Մաուսը զբաղվել է բազմաթիվ հիփ-հոփ կատարողների պրոդյուսերությամբ, մասնավորապես՝ նա Gorillaz խմբի Demon Days ալբոմի պրոդյուսերն է, որը «Գրեմմի» մրցանակ է ստացել։ Ժողովրդական համբավը նրան է հասել իր Grey Album-ի վիթխարի հաջողությունից հետո, որում նա սեմփլինգի շնորհիվ միացնում է Jay-Z-ի Black Album-ը և The Beatles-ի White Album-ը։

Առաջին անգամ դուետի մասնակիցները հանդիպել են 2004-ին, երբ Սի Լոն հերթական շրջագայության էր, իսկ Դեյնջեր Մաուսը, DJ էր նրա ելույթներում։ Այդ պահից նրանք սկսել են աշխատել երգերի վրա, որոնք հետագայում ընդգրկվել են իրենց համատեղ St. Elsewhere ալբոմում։ Այսպիսով էլ սկսվեց նրանց կարիերան, որպես դուետ։ Այն հարցին, թե ինչպես է առաջացել նրանց խմբի անվանումը, բերթոնը պատասխանում է, որ անունը նրանց հուշել են ընկերները, որոնք կատակով միացրել են արքայազն Նարլզի և Բոբ Բարքլիի հայտնի անունները։

Այս պահին դուետը համերգներ չի ունենում, ոչ մի սինգլ չի թողարկում, սակայն Rolling Stone ամսագրին տված հարցազրույցում Սի Լոն պատմել է, որ մոտ ապագայում նրանք կրկին կմիավորվեն նոր ալբոմի ձայնագրման համար։

Սկավառակագրություն

Ստուդիական ալբոմներ

Սինգլեր

Ծանոթագրություններ 

«Գրեմմի» մրցանակի դափնեկիրներ
2003 հիմնադրված երաժշտական խմբեր